Diari Oficial de la Generalitat Valenciana


Sumari del DOGV 4523, del 17-06-2003 (2003/6941)

Informació pública del programa per al desenvolupament de l'alternativa tècnica del projecte d'urbanització i reparcel·lació corresponent a l'àmbit inclòs en la unitat d'execució delimitada pel PRI Escorredor del Barrero del Pla General d'Ordenació Urbana d'Almassora (Castelló).
---------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4523

Data del DOGV
:   17-06-2003

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2003/6941


Organisme emissor
:   Prolan 2005, SL

Tipus de document
:   Anunci

Informació pública del programa per al desenvolupament de l'alternativa tècnica del projecte d'urbanització i reparcel·lació corresponent a l'àmbit inclòs en la unitat d'execució delimitada pel PRI Escorredor del Barrero del Pla General d'Ordenació Urbana d'Almassora (Castelló). [2003/F6941]
  
La mercantil Prolan 2005, SL, ha formulat alternativa tècnica del projecte d'urbanització i de reparcel·lació corresponent a l'àmbit inclòs en la unitat d'execució delimitada pel PRI Escorredor del Barrero, del Pla General d'Ordenació Urbana d'Almassora, a la qual s'adjunta el corresponent programa d'actuació integrada de la unitat d'execució esmentada, així com el pla de reforma interior de la dita unitat, projecte d'urbanització d'esta, i projecte de reparcel·lació, a l'empara del que s'establix en l'article 48, de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (DOGV número 2.394, de 24 de novembre de 1994).
  
En aplicació del que s'establix en l'esmentat article de la referida llei, se sotmeten els documents esmentats a informació pública pel termini de 20 dies hàbils a partir del dia següent a la publicació d'este anunci en el Diari Oficial de la Generalitat Valenciana, durant el qual els interessats podran formular qualssevol al·legacions i/o alternatives tècniques que els convinguen segons dret i que seran presentades davant del Registre General de l'Ajuntament d'Almassora. Així mateix, durant els 10 primers dies es podrà sol·licitar una pròrroga del període en els termes i les condicions que s'assenyalen en l'article 46.4 de la referida llei.
  
En el mateix termini de 20 dies, qualsevol:
  
a) Podrà consultar els documents protocol·litzats a la notaria de Fernando Pascual de Miguel, plaça de Pedro Cornel, número 6, 1r, d'Almassora.
  
b) Podrà comparéixer a la dita notaria per a obtindre còpia de l'acta de protocol·lització dels projectes o sol·licitar que se li exhibisca esta.
  
c) Podrà consultar la referida documentació, així com l'expedient administratiu (registre d'entrada número 5.311, de 29 d'abril de 2003), a l'Ajuntament d'Almassora, els dies hàbils en horari d'atenció al públic.
  
Així mateix, mitjançant el present anunci, segons que es preceptua en el paràgraf segon de l'article 48, en relació amb l'article 46, paràgrafs quart i cinqué de la Llei 6/1994, es posa en coneixement dels interessats que el termini de dies hàbils per a presentar les posicions juridicoeconòmiques comença el següent dia hàbil a la finalització del termini de 20 dies abans esmentat, tret de pròrroga, cas en què el termini comença el següent dia hàbil a l'acabament del termini prorrogat. Les proposicions juridicoeconòmiques es presentaran també al Registre General de l'Ajuntament d'Almassora.
  
La publicació del present anunci, de conformitat amb l'article 59.4 de la Llei 30/1992, de Règim Jurídic de les Administracions Públiques i del Procediment Administratiu Comú, val així mateix d'avís als titulars de parcel·les que s'indiquen a continuació i que, segons la relació cadastral expedida, resulten desconeguts, amb domicili desconegut o insuficient per a poder practicar l'avís: